Document ID: 32001R1987

32001R1987
L 271/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1987/2001 НА СЪВЕТА
от 8 октомври 2001 година
за изменение на Регламент (ЕО) № 3072/95 относно общата организация на пазара на ориз
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 37 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че:
(1)
Последната алинея на член 6, параграф 3 от Регламент (ЕО) № 3072/95 на Съвета от 22 декември 1995 г. относно общата организация на пазара на ориз (4) установява, че компенсаторните плащания се извършват в периода между 16 октомври и 31 декември след началото на текущата пазарна година.
(2)
Член 8, параграф 1 от Регламент (ЕО) № 1251/1999 на Съвета от 17 май 1999 г. относно установяване на режим за подпомагане на производителите на някои полски култури (5) установява, че плащанията се извършват в периода между 16 ноември и 31 януари.
(3)
Член 6, параграф 10 от Регламент (ЕИО) № 3508/92 от 27 ноември 1992 г. относно създаване на интегрирана система за администриране и контрол на някои схеми за подпомагане на Общността (6) предвижда единно заявление за помощи на площ.
(4)
Член 7 от Регламент (ЕИО) № 3508/92 определя, че интегрираната система на контрол обхваща всички подадени заявления за помощи. За да се опрости управлението на плащанията от държавите-членки, периодът за изплащане на помощи за площ трябва да е уеднаквен,
ПРИЕ НАСТОЯЩИЯ РЕГЛАМЕНТ:
Член 1
В последната алинея на член 6, параграф 3 от Регламент (ЕО) № 3072/95, датите „16 октомври“ и „31 декември“ се заместват съответно с „16 ноември“ и „31 януари“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент се прилага от 1 януари 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 8 октомври 2001 година.

Labels: 17
6